Ben Simon

Bardd a hynafiaethydd o Gymru oedd Ben Simon (tua 1703 – 1 Mawrth 1793). Roedd yn frodor o blwyf Abergwili yn Sir Gaerfyrddin.Meic Stephens (gol.), Cydymaith i Lenyddiaeth Cymru (Gwasg Prifysgol Cymru). Cedwir nifer o'i lawysgrifau yn Adran Llawysgrifau Llyfrgell Genedlaethol Cymru.

Bywgraffiad
Ganed Ben Simon tua 1703 ym mhlwyf Abergwili, ger Caerfyrddin yn Sir Gaerfyrddin. Ymddiddorai yn hynafiaethau ei fro ac yn yr hen lawysgrifau Cymraeg ac aeth ati i gopïo cynnwys o sawl un ohonynt, yn enwedig gwaith Beirdd yr Uchelwyr. Ysgrifennodd ei gasgliad mawr o gerddi Dafydd ap Gwilym yn 1754.

Roedd yn effro i symudiadau crefyddol yr oes a daeth yn edmygydd mawr o Griffith Jones, Llanddowror; cedwir ar glawr marwnad Ben Simon iddo.

Cyfansoddodd sawl baled gan gynnwys un ar farwolaeth dau ar bymtheg o lowyr a fu farw mewn damwain yng nglofa'r Wern Fraith ger Castell-nedd yn 1756.

Bu farw yn 1793.

Cyfeiriadau

Categori:Beirdd Cymraeg
Categori:Genedigaethau 1703
Categori:Hynafiaethwyr o Gymru
Categori:Llenorion y 18fed ganrif o Gymru
Categori:Marwolaethau 1793
Categori:Pobl o Sir Gaerfyrddin